Rikunarita-ORG/Wikinium huggingface dataset:
# 美國

| 美利堅合眾國United States of America |
| --- |
|

|  |  |
| --- | --- |
|  |  |

 |
| 堅信上帝（官方） 合眾為一（傳統）In God We Trust（官方，英文） E Pluribus Unum（傳統，拉丁文） |
| **國歌：**星條旗 |
| 美利堅合眾國之所在 |
| **國體：** | 總統制聯邦 |
| **元首**： | 總統特朗普 |
| **總揆**： | 總統 |
| **國都**： | 華盛頓哥倫比亞特區 |
| **國語**： | 英語（非法定） |
| **用語**： | 西班牙語、法語、夏威夷文、切羅基語等 |
| **人口**： | 三億二千六百一十萬人 |
| **通貨**： | 美元 |
| **產值**： | 十六又二千四百兆美元 |
| **均有**： | 五萬一千七百美元 |
| **匯價產值**以美國中情局壬辰世界年鑒為準 |

**美利堅合眾國**，略稱**美國**，古稱**花旗國**，《海國圖志》作**米國**，都華盛頓。其地有先民，自北亞踏白令海峽而至，傳世至今，凡萬五千年有奇，是為印地安人。

一六〇七年，英國人建王家屬地，號維吉尼亞州，是時尼德蘭、瑞典亦殖民北美。尼德蘭之新阿姆斯特丹為英所併，改稱紐約；瑞典之新瑞典亦不支。其時，英國獨尊國教，致使清教徒、天主教徒多有移民者，遠渡重洋，殖民美利堅，初時凡十三州。嗣後，歐羅巴之德意志、瑞士、愛爾蘭等地，亦有遷美者。

及英敗法國，稱霸七海，花費鉅甚，欲以北美殖民地分擔，始聚斂於美。美人欲得國會席位，成英格蘭王國之一部，王不許，遂有反意。一七七六年，北美十三州宣佈獨立，英國遣軍討之，八年而敗，遂割密西西比河以東之地，史稱美國獨立戰爭。嗣後美利堅多所用兵，國土日張；美墨戰勝，本土底定；南北戰爭終，始遣兵海外。至二戰終，已成天下一極，且平分秋色於蘇聯焉。

一九九一年，蘇聯解體，舉世強權，唯美利堅矣。是時，其國之勢，世無可匹。

至今所見，國所領者，五十州一區，別有數海外領。地廣九百有五十萬平方公里，口三億有餘。地多處北美洲，西濱太平洋，東臨大西洋，北鄰加拿大，南接墨西哥。是國之制，曰聯邦，國之元首，稱總統，為民所舉，四年一任，允連任一。國之政體，「三權分立」也，云何三權？曰總統、曰國會、曰最高法院是也。美利堅憲法，以「制權力、重自由、尊民主」為旨，以為國本也。以史觀其所盛，多仗天下移民之力也。

昔彼總統林肯曰：「民治、民有、民享，我所奉也。」僅此精神，百載以降，遐邇所聞。

* 萊辛頓公園
* 自由女神像
* 金門大橋
* 阿波羅登月

## 地方

美國領州五十，今具其名如下。

* 阿拉巴馬州
* 阿拉斯加州
* 亞利桑那州
* 阿肯色州
* 加利福尼亞州
* 科羅拉多州
* 康乃狄克州
* 德拉瓦州
* 佛羅里達州
* 喬治亞州
* 夏威夷州
* 愛達荷州
* 伊利諾州
* 印地安納州
* 愛荷華州
* 堪薩斯州
* 肯塔基州
* 路易斯安那州
* 緬因州
* 馬里蘭州
* 馬薩諸塞州
* 密歇根州
* 明尼蘇達州
* 密西西比州
* 密蘇里州
* 蒙大拿州
* 內布拉斯加州
* 內華達州
* 新罕布夏州
* 新澤西州
* 新墨西哥州
* 紐約州
* 北卡羅來納州
* 北達科他州
* 俄亥俄州
* 俄克拉荷馬州
* 俄勒岡州
* 賓夕法尼亞州
* 羅德島州
* 南卡羅來納州
* 南達科他州
* 田納西州
* 德克薩斯州
* 猶他州
* 佛蒙特州
* 維吉尼亞州
* 華盛頓州
* 西維吉尼亞州
* 威斯康辛州
* 懷俄明州

|  |  |
| --- | --- |
|
 | 詳知其事，宜閱**美國史入門**。 |